ફેમિદાના જન્મસ્થળ બાબતે પોલીસે તપાસ કરતા વિરોધાભાસ જણાયો હતો. કામરેજના ઘલા ગ્રામ પંચાયતમાં જે અંગેનું જન્મનું પ્રમાણપત્ર હતું. આ પ્રમાણપત્રમાં જે તલાટીની સહી કરાઈ હતી, તે તલાટી નોકરી પર હાજર ન હોવા છતાં તેની ખોટી સહી હોવાનું જણાયું હતું. આ ઉપરાંત ફેમિદાએ તેનું ખોટું નિવેદન નોંધાવ્યું હતું. વધુમાં જન્મસ્થળ અન્યત્ર હોવા છતાં જન્મસ્થળ ભારતીય હોવાનો ખોટો પુરાવો ઉભો કરી નાયબ મામલતદાર દરજ્જાના જાહેર નોકર સમક્ષ એફીડેવિટ કરાવી ખોટો પુરાવો ઉભો કર્યો હતો. પાસપોર્ટ ફોર્મ ઉપર પણ ખોટી હકીકતો દર્શાવી હતી. આથી ભારતીય પાસપોર્ટ મેળવવા ખોટા પુરાવાને સાચા તરીકે ઉપયોગ કરી વિદેશ જવાની પેરવી કરતા એકબીજાની મેળાપીપણામાં ઠગાઈ કરનાર 15 સામે પોલીસે કેસ દાખલ કરતા બીજા એડિશનલ ચીફ જ્યુડિશિયલ જજ એ. આર. તાપીવાલાની કોર્ટમાં ચાલી ગયો હતો. આજે કોર્ટમાં સરકારી વકીલ કે. એમ. પટેલ અને કે. આર ત્રિવેદીએ દલીલો કરતા તમામ આરોપીઓને પુરાવાઓને ધ્યાનમાં રાખીને જુદા જુદા ગુનામાં એકસાથે 3 વર્ષની સખત કેદની સજાનો હુકમ કર્યો હતો.